P6_TA(2005)0147

Euroopa tööohutuse ja töötervishoiu agentuur *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse nõukogu määrust (EÜ) nr 2062/94 Euroopa tööohutuse ja töötervishoiu agentuuri loomise kohta (KOM(2004)0050 - C6-0014/2004 - 2004/0014(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0050) [1];

- võttes arvesse EÜ asutamislepingu artiklit 308, mille alusel nõukogu konsulteeris parlamendiga (C6-0014/2004);

- võttes arvesse kodukorra artiklit 51;

- võttes arvesse tööhõive- ja sotsiaalkomisjoni raportit ning keskkonna-, rahvatervise- ja toiduohutuse komisjoni arvamust (A6-0092/2005);

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt vastu võetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

PÕHJENDUS 1

1) Nõukogu 18. juuli 1994. aasta määrus (EÜ) nr 2062/94 Euroopa tööohutuse ja töötervishoiu agentuuri loomise kohta sisaldab sätteid, mis käsitlevad agentuuri eesmärke, ülesandeid ja korraldust ning eelkõige selle haldusnõukogu. Neid sätteid on muudetud pärast Austria, Soome ja Rootsi ühinemist, kui haldusnõukogu oli vaja täiendada uute liikmetega. | 1) Nõukogu 18. juuli 1994. aasta määrus (EÜ) nr 2062/94 Euroopa tööohutuse ja töötervishoiu agentuuri loomise kohta sisaldab sätteid, mis käsitlevad agentuuri ja eriti selle haldusnõukogu eesmärke, ülesandeid ja korraldust. Neid sätteid on muudetud pärast hiljutisi liitumisi, kui haldusnõukogu oli vaja täiendada uute liikmetega. |

Muudatusettepanek 2

PÕHJENDUS 5 A (uus)

| 5 a) Eelnevalt mainitud eesmärkide saavutamiseks peab agentuur teabe kogumise ja levitamise kõrval teavet ka analüüsima, tuvastama riske ja häid tavasid ning edendama ennetustegevust. Seetõttu on oluline selgitada, et agentuur toimib "riskijälgimise keskusena" ning peab seega analüüsima riske, eelkõige tekkivaid riske, ja edendama ennetustegevust. Arvesse tuleks võtta ka töötaja perekonnaliikmeid ohustavaid riske. Erilist tähelepanu tuleks pöörata ka genotoksilisuse riskile, mille tagajärjed võivad avalduda mürgiste ainetega kokkupuutunud töötaja järeltulijatel. |

Muudatusettepanek 3

PÕHJENDUS 6

6) Komisjoni teatis agentuuri hindamise kohta, mis koostati vastavalt määruse (EÜ) nr 2062/94 artiklile 23 ja mis põhineb 2001. aastal läbi viidud välishindamisel ning haldusnõukogu ja komisjoni tööohutuse ja töötervishoiu nõuandekomitee panusel, rõhutab vajadust muuta määrust (EÜ) nr 2062/94, et säilitada agentuuri ja selle juhtimisstruktuuride tõhusus ja mõjusus. | 6) Komisjoni teatis agentuuri hindamise kohta, mis koostati vastavalt määruse (EÜ) nr 2062/94 artiklile 23 ja mis põhineb 2001. aastal läbi viidud välishindamisel ning haldusnõukogu ja komisjoni tööohutuse ja töötervishoiu nõuandekomitee panusel, rõhutab vajadust muuta määrust (EÜ) nr 2062/94, et säilitada ja parandada agentuuri ja selle juhtimisstruktuuride tõhusust ja mõjusust. |

Muudatusettepanek 4

PÕHJENDUS 15

15) Asutamislepingu artikli 3 kohaselt on ühenduse eesmärk meeste ja naiste vahelise võrdõiguslikkuse edendamine kõikides oma tegevustes. Seetõttu on asjakohane sätestada nõukogu koosseisus meeste ja naiste tasakaalustatud esindatuse soodustamine. | 15) Aasutamislepingu artikli 3 kohaselt on ühenduse eesmärk meeste ja naiste ebavõrdsuse kaotamine ja nende võrdõiguslikkuse edendamine kõikides oma tegevustes. Seetõttu on asjakohane sätestada agentuuri valitsemis- ja juhtimisstruktuuride koosseisus meeste ja naiste tasakaalustatud esindatuse soodustamine. |

Muudatusettepanek 5

ARTIKLI 1 PUNKT 1Artikkel 2 (määrus (EÜ) nr 2062/94)

Kuna vastavalt asutamislepingu ja tööohutuse ja töötervishoiu alaste hilisemate ühenduse strateegiate tegevusprogrammide sätetele soodustatakse eriti töökeskkonna parandamist, et tagada töötajate turvalisus ja tervisekaitse, on agentuuri eesmärk anda ühenduse asutustele, liikmesriikidele ja selles valdkonnas tegutsejatele vajalikku tehnilist, teaduslikku ja majandusalast teavet tööohutuse ja töötervishoiu valdkonnas. | Kuna vastavalt asutamislepingu ning tööohutuse ja töötervishoiu alaste hilisemate ühenduse strateegiate ja tegevusprogrammide sätetele parandatakse töökeskkonda, et tagada töötajate turvalisus ja tervisekaitse, on agentuuri eesmärk anda ühenduse asutustele, liikmesriikidele, sotsiaalpartneritele ja selles valdkonnas tegutsejatele vajalikku tehnilist, teaduslikku ja majandusalast teavet ning hinnanguid tööohutuse ja töötervishoiu valdkonnas. |

Muudatusettepanek 6

ARTKLI 1 PUNKTI 2 ALAPUNKTI A ALAPUNKT IArtikli 3 lõike 1 punkt a (määrus (EÜ) nr 2062/94)

a)koguda, analüüsida ja levitada liikmesriikides tehnilist, teaduslikku ja majandusalast teavet, et edastada see ühenduse asutustele, liikmesriikidele ja huvitatud pooltele; see kogumine leiab aset olemasolevate riiklike prioriteetide ja programmide kindlaksmääramiseks ning vajalike andmete saamiseks ühenduse prioriteetide ja programmide tarvis; | a)koguda, analüüsida ja levitada liikmesriikides tehnilist, teaduslikku ja majandusalast teavet, et edastada see ühenduse asutustele, liikmesriikidele ja huvitatud pooltele; see kogumine leiab aset riskide ja heade tavade, samuti olemasolevate riiklike prioriteetide ja programmide kindlaksmääramiseks ning vajalike andmete saamiseks ühenduse prioriteetide ja programmide tarvis; |

Muudatusettepanek 7

ARTIKLI 1 PUNKTI 2 ALAPUNKTI A ALAPUNKT I A (uus)Artikli 3 lõike 1 punkt c (määrus (EÜ) nr 2062/94)

| i a)punkt c asendatakse järgmisega:c)edendada ja toetada liikmesriikide vahelist koostööd ning teabe- ja kogemuste vahetust tööohutuse ja töötervishoiu alal, kaasa arvatud koolitusprogrammide alast teavet, kogudes Eurostati abiga süstemaatiliselt andmeid; selleks edendab agentuur tööõnnetuste ja kutsehaiguste statistika ühtlustamist, et kaotada erinevused selle hindamisel ja analüüsimisel; |

Muudatusettepanek 8

ARTKLI 1 PUNKTI 2 ALAPUNKTI A ALAPUNKT IIArtikli 3 lõike 1 punkt h (määrus (EÜ) nr 2062/94)

h)pakkuda tehnilist, teaduslikku ja majandusalast teavet ennetusmeetmete rakendamise meetodite ja vahendite kohta, määratleda hea tava ja edendada ennetustegevust, pöörates põhitähelepanu väikeste ja keskmise suurusega ettevõtete eriprobleemidele; | h)pakkuda tehnilist, teaduslikku ja majandusalast teavet ennetusmeetmete rakendamise meetodite ja vahendite kohta, määratleda riskid ja ülekantavad head tavad, analüüsida nende tulemusi ja edendada ennetustegevust, pöörates põhitähelepanu väikeste ja keskmise suurusega ettevõtete eriprobleemidele ning edendades nendele ettevõtetele sobivaid lahendusi. Heade tavadega osas peab agentuur eriti keskenduma tegevusele, mis pakub praktilisi vahendeid tööohutuse ja töötervishoiu riskide hindamiseks ning nendega võitlemiseks vajalike meetmete määratlemiseks; |

Muudatusettepanek 9

ARTIKLI 1 PUNKTI 2 ALAPUNKTI A ALAPUNKT III (uus)Artikli 3 lõike 1 punkt j (määrus (EÜ) nr 2062/94)

j)Agentuur tagab, et levitatav teave on lõppkasutajatele arusaadav ja teeb oma eesmärkide saavutamiseks tihedat koostööd artikli 4 lõikes 1 osutatud riiklike teabekeskustega. | j)Agentuur tagab, et levitatav teave on lõppkasutajatele asjakohane. Selle eesmärgi saavutamiseks teeb agentuur vastavalt artikli 4 lõikes 2 sätestatud korrale tihedat koostööd artikli 4 lõikes 1 osutatud riiklike teabekeskustega. |

Muudatusettepanek 10

ARTIKLI 1 PUNKTI 2 ALAPUNKT BArtikli 3 lõige 2 (määrus (EÜ) nr 2062/94)

2. Agentuur teeb võimalikult tihedat koostööd olemasolevate ühenduse tasandi institutsioonide, fondide, eriasutuste ja programmidega, et vältida tegevuse dubleerimist. Agentuur tagab eelkõige vajaliku koostöö Euroopa Elu- ja Töötingimuste Parandamise Fondiga, ilma et see piiraks tema enda eesmärke; | 2. Agentuur teeb ühenduse tasandil võimalikult tihedat koostööd olemasolevate institutsioonide, fondide, eriasutuste ja programmidega, et vältida tegevuse dubleerimist. Agentuur võib samuti saada kasu koostööst, mida komisjon juba teeb ÜRO eriorganisatsioonide - Maailma Tervishoiuorganisatsiooni (WHO) ja Rahvusvahelise Tööorganisatsiooniga (ILO) - ning Rahvusvahelise Töötervishoiu Komisjoniga (ICOH), et olla kursis rahvusvahelistes organisatsioonides tehtava tööga. Agentuur tihendab eelkõige koostööd Euroopa Elu- ja Töötingimuste Parandamise Fondiga, ilma et see piiraks tema enda eesmärke; |

Muudatusettepanek 11

ARTIKLI 1 PUNKT 2 A (uus)Artikli 4 lõige 1 (määrus (EÜ) nr 2062/94)

| 2 a)Artikli 4 lõige 1 asendatakse järgmisega:1.Agentuur asutab võrgustiku, kuhu kuuluvad:siseriiklike teabevõrkude põhiosad, sealhulgas riiklike õigusaktide ja/või tavadega määratletud siseriiklikud sotsiaalpartnerite organisatsioonid;riiklikud teabekeskused;kõik tulevased teemakeskused. |

Muudatusettepanek 12

ARTIKLI 1 PUNKT 3Artikli 4 lõike 2 esimene ja teine lõik (määrus (EÜ) nr 2062/94)

3.Artikli 4 lõike 2 teine lõik asendatakse järgmisega: | 3.Artikli 4 lõike 2 esimene ja teine lõik asendatakse järgmisega: |

| 2. Liikmesriigid teavitavad agentuuri korrapäraselt siseriiklike tööohutuse ja töötervishoiu võrgustike põhiosadest, sealhulgas mis tahes institutsioonidest, mis liikmesriikide hinnangul võiksid agentuuri tegevusele kaasa aidata, võttes arvesse vajadust tagada oma territooriumi võimalikult lai hõlmatus. |

Pädevad riigiasutused või nende määratud institutsioon koordineerivad ja/või edastavad agentuurile vajalikku riikliku tasandi teavet. Riigiasutused võtavad arvesse tööturu osapoolte seisukohta riiklikul tasandil, vastavalt siseriiklikele õigusaktidele ja/või tavadele. | Pädevad riigiasutused või nende poolt riiklikuks teabekeskuseks määratud institutsioon koordineerivad ja/või edastavad agentuurile vajalikku riikliku tasandi teavet, lähtuvalt agentuuri tööprogrammi põhjal iga teabekeskuse ja agentuuri vahel kokku lepitud töökavast. Riigiasutused teevad siseriiklikul tasandil koostööd sotsiaalpartneritega, vastavalt siseriiklikele õigusaktidele ja/või tavadele. |

Muudatusettepanek 13

ARTIKLI 1 PUNKT 4Artikkel 7 a (määrus (EÜ) nr 2062/94)

Agentuuril on: a)juhatus;b)büroo;c)direktor. | Agentuuri valitsemis- ja haldusstruktuur koosneb: a)juhatusest;b)büroost;c)direktorist. |

Muudatusettepanek 14

ARTIKLI 1 PUNKT 5Artikli 8 lõige 2 (määrus (EÜ) nr 2062/94)

2. Lõike 1 punktides a, b ja c osutatud liikmed nimetab nõukogu tööohutuse ja töötervishoiu nõuandekomitee liikmete ja asendusliikmete hulgast komiteesse kuuluvate liikmesriikide valitsusi, tööandjaid ja töötajate organisatsioone esindavate huvigruppide ettepanekul. | 2. Lõike 1 punktides a, b ja c osutatud liikmed nimetab nõukogu tööohutuse ja töötervishoiu nõuandekomitee liikmete ja asendusliikmete hulgast. |

| Lõike 1 punktis a osutatud liikmed nimetatakse liikmesriikide ettepanekute alusel. Lõike 1 punktides b ja c osutatud liikmed nimetatakse komitee vastavate rühmade seisukohti väljendavate liikmete ettepanekute alusel. Komitee kolme rühma ettepanekud esitatakse nõukogule ning edastatakse komisjonile teavitamise eesmärgil. |

Nõukogu nimetab liikmega samal ajal ja samadel tingimustel asendusliikme, kes osaleb juhatuse koosolekutel üksnes liikme äraolekul. | Nõukogu nimetab liikmega samal ajal ja samadel tingimustel asendusliikme, kes osaleb juhatuse koosolekutel üksnes liikme äraolekul. |

Komisjon nimetab liikmed ja asendusliikmed, kes teda esindavad. | Komisjon nimetab liikmed ja asendusliikmed, kes teda esindavad. |

Kandidaatide nimekirja esitamisel püüavad liikmesriigid, tööandjate ja töötajate organisatsioonid tagada, et juhatuse koosseis kajastab õiglaselt asjaomaseid erinevaid majandusvaldkondi, ja tagada meeste ja naiste tasakaalustatud esindatuse. | Kandidaatide nimekirja esitamisel püüavad komisjon, liikmesriigid, tööandjate ja töötajate organisatsioonid tagada, et juhatuse koosseis kajastab õiglaselt asjaomaseid erinevaid majandussektoreid, ja tagada meeste ja naiste tasakaalustatud esindatuse artiklis 7 A osutatud organite koosseisus. Nimekirjad esitatakse kolme kuu jooksul pärast muutusi või uuendusi tööohutuse ja töötervishoiu nõuandekomitee koosseisus vastavalt nõukogu otsuse 2003/C 218/01 [2] artikli 3 lõigete 3 ja 4 ning artikli 4 lõike 1 sätetele. |

Nõukogu avaldab juhatuse liikmete nimekirja Euroopa Liidu Teatajas. | Juhatuse ja büroo liikmete nimekiri avaldab nõukogu Euroopa Liidu Teatajas ja agentuur oma veebilehel. |

Muudatusettepanek 15

ARTIKLI 1 PUNKT 5Artikli 8 lõige 3 (määrus (EÜ) nr 2062/94)

3. Juhatuse liikmete ametiaeg on kolm aastat. Liikme võib uuesti ametisse nimetada. | 3. Juhatuse liikmete ametiaeg on kolm aastat. Liikme võib ametisse tagasi nimetada. |

| Juhatuse liikmete, kes on ametis ... [3], ametiaega pikendatakse kuni uue juhatuse nimetamiseni vastavalt lõike 2 sätetele. |

Ametiaja lõppemisel või ametist lahkumisel jäävad liikmed ametisse kuni nende tagasinimetamiseni või asendamiseni. | Ametiaja lõppemisel või ametist lahkumisel jäävad liikmed ametisse kuni nende tagasinimetamiseni või asendamiseni. |

Muudatusettepanek 16

ARTIKLI 1 PUNKT 5Artikli 8 lõige 7 (määrus (EÜ) nr 2062/94)

7. Juhatus võtab vastu oma kodukorra, mis jõustub pärast nõukogult heakskiidu saamist, mille viimane annab pärast komisjoni arvamuse saamist. | 7. Juhatus, olles saanud komisjoni arvamuse, võtab vastu oma töökorra, mis sätestab tema tegevuse praktilise korra. Töökord edastatakse teavitamise eesmärgil Euroopa Parlamendile ja nõukogule. Kolme kuu jooksul pärast töökorra saamist võib nõukogu lihthäälteenamusega viia töökorda sisse muudatusi. |

Muudatusettepanek 17

ARTIKLI 1 PUNKT 5Artikli 8 lõige 8 (määrus (EÜ) nr 2062/94)

8. Juhatus loob büroo. Büroo koosneb juhatuse esimehest ja kolmest aseesimehest, ühest koordinaatorist iga lõike 4 esimeses lõigus nimetatud rühma kohta ja veel ühest komisjoni esindajast. | 8. Juhatus loob 11 liikmelise büroo. Büroo koosneb juhatuse esimehest ja kolmest aseesimehest, ühest koordinaatorist rühma kohta nagu märgitakse lõike 4 esimeses lõigus ja veel ühest iga rühma esindajast ning komisjoni esindajast. Iga rühm võib nimetada kuni kolm asendusliiget, kes osalevad büroo koosolekutel liikmete äraolekul. |

Muudatusettepanek 18

ARTIKLI 1 PUNKT 5Artikli 8 lõige 9 (määrus (EÜ) nr 2062/94)

9. Ilma et see piiraks direktori artiklis 11 sätestatud kohustuste täitmist, võtab büroo juhatuse delegeerimisel kõik vajalikud meetmed agentuuri nõuetekohaseks juhtimiseks juhatuse koosolekute vahelisel perioodil, välja arvatud artiklites 10, 13, 14 ja 15 osutatud meetmed. | 9. Piiramata artiklis 11 sätestatud direktori kohustuste täitmist, jälgib büroo juhatuse delegeerimisel juhatuse otsuste rakendamist ja võtab kõik vajalikud meetmed agentuuri nõuetekohaseks juhtimiseks juhatuse koosolekute vahelisel perioodil. Juhatus ei või büroole delegeerida artiklites 10, 13, 14 ja 15 osutatud meetmeid. |

Muudatusettepanek 19

ARTIKLI 1 PUNKT 5Artikli 8 lõige 10 (määrus (EÜ) nr 2062/94)

10. Büroo koosolekute iga-aastase ajakava otsustab juhatus. Esimees kutsub liikmete taotlusel kokku büroo erakorralisi koosolekuid. | 10. Büroo iga-aastase koosolekute arvu otsustab juhatus. Büroo esimees kutsub liikmete taotlusel kokku büroo erakorralisi koosolekuid. |

Muudatusettepanek 20

ARTIKLI 1 PUNKT 5Artikli 8 lõige 11 a (uus) (määrus (EÜ) nr 2062/94)

| 11 a Juhatust teavitatakse üksikasjalikult ja õigeaegselt büroo tegevustest ja otsustest. |

Muudatusettepanek 21

ARTIKLI 1 PUNKT 7Artikli 10 lõike 1 esimene lõik (määrus (EÜ) nr 2062/94)

7.Artikli 10 lõike 1 esimene lõik asendatakse järgmisega:Pärast konsulteerimist komisjoni talitustega ja tööohutuse ja töötervishoiu nõuandekomiteega võtab juhatus artiklis 11 nimetatud direktori koostatud eelnõu alusel vastu agentuuri iga-aastase ja nelja-aastase jooksva tööprogrammi. | 7. a)Artikli 10 lõike 1 esimene lõik asendatakse järgmisega:Juhatus määrab kindlaks agentuuri strateegilised eesmärgid. Eriti võtab juhatus vastu eelarve ning - artiklis 11 nimetatud direktori koostatud eelnõu alusel pärast konsulteerimist komisjoni talitustega ja tööohutuse ja töötervishoiu nõuandekomiteega - nelja-aastase jooksva tööprogrammi ja igaaastase tööprogrammi. |

Muudatusettepanek 22

ARTIKLI 1 PUNKTI 7 ALAPUNKT B (uus)Artikli 10 lõike 1 neljas lõik (määrus (EÜ) nr 2062/94)

| b)Artikli 10 lõike 1 neljas lõik on kustutatud. |

Muudatusettepanek 23

ARTIKLI 1 PUNKT 8Artikkel 11 (määrus (EÜ) nr 2062/94)

8.Artikli 11 lõige 2 asendatakse järgmisega: | 8.Artikkel 11 asendatakse järgmisega: |

| Artikkel 11 Direktor 1. Direktori nimetab juhatuse esitatud nimekirja alusel ametisse komisjon. 2. Direktor valitakse vastavalt tema pädevustele. Tema sõltumatus peab olema väljaspool kahtlust. 3. Direktor nimetatakse ametisse maksimaalselt viieks aastaks. Sama isiku võib ametisse tagasi nimetada. |

2. Direktor on agentuuri seaduslik esindaja. Ta vastutab: a)juhatuse ja büroo poolt vastu võetud otsuste ja programmide nõuetekohase ettevalmistamise ja rakendamise eest;b)agentuuri juhtimise ja igapäevase haldamise eest,c)artikli 10 lõikes 2 nimetatud aruande ettevalmistamise ja avaldamise eest,d)määratud ülesannete täitmise eest;e)kõigi personaliküsimuste lahendamise eest,f)juhatuse koosolekute ja büroo koosolekute ettevalmistamise eest. | 4. Direktor on agentuuri seaduslik esindaja. Ta vastutab: a)juhatuse ja büroo poolt vastu võetud otsuste ja programmide nõuetekohase ettevalmistamise ja rakendamise eest;b)agentuuri juhtimise ja igapäevase haldamise eest,c)artikli 10 lõikes 2 nimetatud aruande ettevalmistamise ja avaldamise eest,d)määratud ülesannete täitmise eest;e)kõigi personaliküsimuste eest,f)juhatuse koosolekute ja büroo koosolekute ettevalmistamise eest. |

[1] ELTs seni avaldamata.

[2] ELT C 218, 13.9.2003, lk 1.

[3] Nõukogu määruse (EÜ) nr .../2005 jõustumise kuupäev

--------------------------------------------------